ალენ გინზბერგი

ირვინ ალენ გინზბერგი (; დ. 3 ივნისი, 1926, ნიუარკი, ნიუ-ჯერსი ― გ. 5 აპრილი, 1997) — ამერიკელი პოეტი, ბიტნიკთა თაობის წარმომადგენელი. გინზბერგი განსაკუთრებით ცნობილი გახდა თავისი ნაწარმოებით „ყმუილი“ (1956). ამ უკანასკნელში წარმოდგენილია ავტორის ხედვა იმდროინდელ ამერიკაში გამეფებული მატერიალიზმისა და კონფორმიზმის დესტრუქციული ძალების შესახებ.

 ბიოგრაფია 
 ბავშვობა 
გინზბერგმა ბავშვობა ნიუ ჯერსიში, ნიუ არკში გაატარა. მამა, ლუი გინზბერგი პოეტი იყო. დედა, ნაომი ლევი გინზბერგი, რომელიც ეპილეფსიითა და პარანოიით იყო დაავადებული, აშშ-ის კომუნისტური პარტიის აქტიური წევრი იყო და ხშირად დაჰყავდა ალენი და მისი ძმა პარტიის კრებებზე.

გინზბერგმა ადრეულ ასაკში დაიწყო ნიუ-იორკ ტაიმზში წერილების წერა ისეთ თემებზე, როგორიცაა მშრომელთა უფლებები და მეორე მსოფლიო ომი. სკოლის პერიოდში ალენი ხშირად დაჰყვებოდა დედას ფსიქიატრთან სეანსებზე. ამან დიდი გავლენა მოახდინა მასზე და აღწერა კიდეც ეს პერიოდი თავის გრძელ ავტობიოგრაფიულ პოემაში „კადიში ნაომი გინზბერგისთვის“.

1943 წელს გინზბერგმა უმაღლესი სკოლის დიპლომი აიღო და ცოტა ხანი მონკლერის სახელმწიფო უნივერსიტეტში ესწრებოდა ლექციებს, შემდეგ კი კოლუმბიის უნივერსიტეტში შევიდა. აქ იგი თანამშრომლობდა ლიტერატურულ ჟურნალთან „Columbia Review“ და იუმორისტულ ჟურნალთან „Jester“. იყო ასევე „Philolexian Society“-ს დებატ-კლუბის პრეზიდენტი.

 ნიუ-იორკელი ბიტნიკები 
კოლუმბიის უნივერსიტეტში სწავლისას გინზბერგი ხვდება ლუსიენ კარს, რომელიც მას გააცნობს მომავალი ბიტნიკ მწერლებს, მათ შორის ჯეკ კერუაკს, უილიამ ბეროუზსა და ჯონ კლელოლ ჰოლმსს. მათ შორის საინტერესო საუბრები იმართებოდა ამერიკისა და ზოგადად ლიტერატურის „ახალი ხედვის“ შესახებ. კარმა გააცნო გინზბერგს ნილ კესიდიც, რომელიც განსაკუთრებით შეუყვარდა. მოგვიანებით კერუაკმა აღწერა გინზბერგისა და კესიდის შეხვედრა თავის ნოველაში „გზაზე“. კერუაკი ხედავდა მათ, როგორც „ახალი ხედვის“ ბნელ (გინზბერგი) და ნათელ (კესიდი) მხარეებს. 

1948 წელს ჰარლემში გინზბერგს სმენითი ჰალუციანცია დაემართა. იგი ამტკიცებდა, რომ იმ მომენტში, როცა კითხულობდა უილიამ ბლეიკის ლექსებს, გაიგონა თავად ბლეიკის ხმა. გინზბერგმა ამ მოვლენას უწოდა ძირითადი გამოცხადება. სწორედ ეს განსაზღვრავს სამყაროს გინზბერგისეულ გაგებას. მას სჯეროდა, რომ ამით სამყაროში არსებული ურთიერთკავშირის მოწმე გახდა.

ნამუშევრები
 „ყმუილი“ (1956)
 „კედიში“ (1961)
 „რეალური სენდვიჩები“ (1963)
 „The Yage Letters“ (1963) 
 „პლანეტის ახალი ამბები“ (1968)
 „პირველი ცისფერები: Rags, ბალადები და ჰარმონიული სიმღერები“: 1971-1974 (1975),
 „სიბრაზის კარიბჭე: რითმული პოემები“: 1948–1951 (1972)
 „ამერიკის დაცემა“ (1973)
 „რკინის ცხენი“ (1972)
 „გონიერი არსებობები“ (1978)
 „პლუტონისეული ოდა: ლექსები“ 1977–1980 (1982)
 „რჩეული ლექსები“: 1947-1980 (1984)
 „თეთრი შენიღბული ლექსები“: 1980–1985 (1986)
 „კოსმოპოლიტური მისალოცი ლექსები“: 1986-1993 (1994)
 „ჰოული ანოტაციით“ (1995)
 „გაბრწყინებული ლექსები“ (1996)
 „რჩეული ლექსები“: 1947-1995 (1996)
 „გარდაცვალება და სახელი: ლექსები“ 1993-1997 (1999)
 „გათავისუფლებული პროზა“: 1952-1995 (2000)

 რესურსები ინტერნეტში 




 ლექსების არქივი: ალენ გინსბერგი
 ალენ გინსბერგი საიტზე Poets.org 
 MP3 ფაილები გინსბერგის შესახებ
 Spike Magazine-ის ინტერვიუ
 გინსბერგის მემორიალური გვერდი
 ალენ გინსბერგი ლოდნონში. ვიდეო მასალა, გადაღებული 1995 წლის 19 ოქტომბერს. 

სქოლიო

კატეგორია:ამერიკელი მწერლები
კატეგორია:ამერიკელი პოეტები
კატეგორია:XX საუკუნის ამერიკელი მამაკაცი მწერლები
კატეგორია:XX საუკუნის ამერიკელი პოეტები
კატეგორია:XX საუკუნის ბუდისტები
კატეგორია:ამერიკელი მამაკაცი პოეტები
კატეგორია:ამერიკელი პაციფისტები
კატეგორია:მწერლები ანბანის მიხედვით
კატეგორია:ნიუ-იორკში გარდაცვლილები